
I.
 Charakteristika

1. Dopravná nehoda je udalosť v cestnej premávke, pri ktorej dochádza k usmrteniu alebo k zraneniu osôb alebo ku škode na majetku v priamej súvislosti                    s premávkou motorového vozidla a nemotorového vozidla. 
2.  Druhy dopravných nehôd:
     a)  jednoduchá dopravná nehoda - nehoda, pri ktorej bola zranená jedna osoba ľahko alebo jedna osoba ťažko, prípadne došlo k usmrteniu jednej osoby,
b) hromadná dopravná nehoda - nehoda, pri ktorej bolo zranených päť osôb ľahko alebo tri osoby ťažko, došlo k usmrteniu najmenej dvoch osôb, alebo došlo k stretu päť a viac vozidiel,
c) dopravná nehoda s výskytom nebezpečnej látky - dopravná nehoda vozidla prepravujúceho nebezpečnú látku, pričom hrozí nebezpečenstvo úniku tejto látky do okolitého prostredia s následným ohrozením obyvateľstva.
II. 

Úlohy a postup činnosti 

1.   Veliteľ zásahu na mieste udalosti určí druh dopravnej nehody a rozhodne 

      a)  o označení a vytýčení miesta zásahu, ak to situácia vyžaduje,
b) o privolaní posilových hasičských jednotiek, rýchlej zdravotnej pomoci, polície, veterinárnej služby a podobne,
c) o postupe vyslobodzovacích a hasiacich prác; určuje príslušníkov na zdolávanie požiaru, na vyslobodzovanie osôb a na poskytovanie prvej predlekárskej pomoci,
d) o vypnutí agregátov vozidiel, odpojení autobatérií, utesnení poškodených nádrží, kanálov a potrubí pomocou tesniacich vakov,
e) o postupe, počte a o druhu prúdov na hasenie,
f) o spôsobe nasadenia záchranárskeho náradia na vyslobodenie osôb podľa stupňa postihnutia,
g) o spôsobe nasadenia zariadení na odstránenie havarovaných vozidiel z cestnej komunikácie (lanový navijak, zdvíhacie vankúše - v spolupráci s políciou),
h) o stupni ochrany príslušníkov (druh osobných ochranných pracovných prostriedkov),
i) o zabezpečení spojenia s operačným strediskom a priebežne informuje               o postupe záchranných prác a likvidačných prác,
j) o umiestnení techniky s ohľadom na zabezpečenie bezpečnosti zasahujúcich pred následkami cestnej premávky,
k) o vylúčení  prítomnosti možných iniciačných zdrojov,
l) o vykonaní stabilizácie havarovaného vozidla pred vyslobodzovaním zranených osôb,
m) o vyžiadaní súčinnosti s ostatnými zložkami integrovaného záchranného systému a s vecne príslušnými orgánmi pre zabezpečenie niektorých činností súvisiacich s dopravnou nehodou, a to najmä pri
1m. odstránení prekážky cestnej premávky, zabezpečení zjazdnosti  komunikácie (vlastník alebo správca komunikácie),

            2m.  poskytnutí lekárskej pomoci zraneným (zdravotnícka záchranná pomoc),
            3m.  zabezpečení zranených zvierat (orgán veterinárnej správy),
            4m.  regulácii dopravy alebo pri uzatvorení komunikácie (Policajný zbor) ),
            5m.
znečistení podzemných vôd a povrchových vôd alebo životného  prostredia (orgány životného prostredia, pôvodca havárie, správca vodného toku).
2.   Hasič – záchranár

      a)  vykonáva likvidáciu požiarov podľa určeného postupu,
b) vyslobodzuje osoby pomocou hydraulického vyslobodzovacieho náradia,
c) označuje a vytyčuje priestor dopravnej nehody a zásahu záchrannej skupiny pomocou výstražných kužeľov, vytyčovacích stojanov a pásky, ak to situácia vyžaduje,
d) zabezpečuje v prípade zníženej viditeľnosti osvetlenie miesta nehody,
e) zabezpečuje vypnutie agregátov vozidiel, odpojenie akumulátorových batérií alebo iných zdrojov elektrického prúdu,
f) poskytuje prvú predlekársku pomoc postihnutým osobám, spolupracuje                so zamestnancami rýchlej zdravotnej pomoci pri naložení a pri transporte zranených,
g) obsluhuje ďalšie potrebné náradie (lanový navijak, zdvíhacie vankúše, tesniace vaky) a vykonáva činnosti pri odstraňovaní havarovaných vozidiel z cesty a zabezpečovaní prejazdnosti komunikácie,
h) spolupracuje pri likvidácii nebezpečných látok (ropných látok) v mieste dopravnej nehody,
i) spolupracuje s ďalšími špeciálnymi službami pri záchranných prácach                 a pri likvidačných prácach na mieste dopravnej nehody,
j) používa osobné ochranné pracovné prostriedky a dodržiava zásady bezpečnosti a ochrany zdravia pri práci.

III. 
Očakávané zvláštnosti
Nebezpečenstvo pri dopravných nehodách je z hľadiska zásahu príslušníkov charakterizované týmito komplikáciami:

a) hustota cestnej premávky,

b) ostré predmety na mieste dopravnej nehody,

c) úlomky skla,

d) výskyt nebezpečných látok rôzneho charakteru a vlastností,

e) veľká vzdialenosť od vodných zdrojov alebo ich úplný nedostatok v  mieste zásahu,
f) zvlášť nebezpečný pohyb vodičov, ktorí nie sú účastníkmi dopravnej nehody, ale pohybujú sa jej v blízkosti,
g) neúplné informácie o dopravnej nehode a o jej mieste,
h) neprehľadnosť miesta zásahu a neprístupný terén,
i) nedostupnosť miesta zásahu (vznik kolón alebo neprejazdnosť komunikácie),
j) nemožnosť (neprístupnosť) odpojenia akumulátora, viac kusov akumulátorov,
k) veľký počet zranených, zložitá komunikácia s nimi (cudzinci alebo postihnutí),
l) nepredvídateľné správanie postihnutých osôb vplyvom šoku, alkoholu, omamných látok, zvýšená agresivita alebo snaha vzdialiť sa z miesta nehody,
m) únik veľkého množstva pohonných látok a prevádzkových kvapalín,
n) nebezpečenstvo ohrozenia zvieratami, ktoré boli prevážané v havarovaných vozidlách,
o) nedostatočné prostriedky na vykonávanie vyslobodzovacích prác,
p) možnosť vzniku ďalšej nehody.

